Document ID: /roh_data/filtered/swiss_laws_in_ROHinterleaved.jsonl.gz/17007

This text was translated from EN into Rumantsch Grischun.

The commercial register is a network of state-run databases. Its primary purpose is the recording and publication of legally relevant information about legal entities, which serves to provide legal certainty and protect third parties. Legal entities for the purpose of this Title are:1. sole proprietorships;2. general partnerships;3. limited partnerships;4. companies limited by shares;5. partnerships limited by shares;6. limited liability companies;7. cooperatives;8. associations;9. foundations;10. limited partnerships for capital investment schemes;11. investment companies with fixed capital;12. investment companies with variable capital;13. public institutions;14. branch offices.

Il register da commerzi è in’unitad da bancas da datas manadas dal stadi. Ses intent è en spezial la registraziun e la publicaziun da fatgs giuridicamain relevants davart unitads giuridicas, ed el serva a la segirezza giuridica sco er a la protecziun da terzas persunas. Unitads giuridicas en il senn da questa lescha èn:1. interpresas singulas;2. societads collectivas;3. societads commanditaras;4. societads anonimas;5. societads acziunaras commanditaras;6. societads cun responsabladad limitada;7. associaziuns;8. uniuns;9. fundaziuns;10. societads commanditaras per investiziuns collectivas da chapital;11. societads d’investiziun a chapital fix;12. societads d’investiziun a chapital variabel;13. instituts da dretg public;14. filialas.